text: Riik on muul moel püüdnud valdkonda arendada. ELi struktuurifondide rahast on huvihariduse valdkonnas olnud vähemalt üks avatud taotlusvoor just selle valdkonna huvihariduse õppevahendite soetamiseks ning teaduse populariseerimise avatud taotlusvoor «Teeme» oli suunatud süstemaatiliste teadust populariseerivate tegevuste arendamiseks. Aga sellesuunalisi taotlusi oli kahjuks väga vähe. Kokkuvõttes tundub, et võimalusi nagu oleks, aga ei ole palju neid, kes neid võimalusi kasutaks.